《望夜德新弟邀池上酒阑浩歌潮落人散粹之即席》
宋代·李弥逊

平生七不堪，造物不能令。
从人较痴黠，百负未一胜。
一丘收桑榆，外物听衰盛。
解缨清泠上，稍觉尘土净。
孤飞团团月，似我灵府莹。
偶逢一坳水，即现大圆镜。
杯中见山绿，夜午觉已正。
喧呼众宾欢，嗑嗒四谷应。
新诗带潮湍，浩唱起人定。
褰衣踏清影，藻荇耿深径。
江山有精色，远目不知暝。
欲去还复留，苹梢惹归艇。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。